b'\n_START_ARTICLE_\nWilliam Dorsey Pender\n_START_SECTION_\nTidlige liv\n_START_PARAGRAPH_\nDorsey Pender, som han var kendt som blandt sine venner, blev f\xc3\xb8dt ved Pender\'s Crossroads, Edgecombe County, North Carolina som s\xc3\xb8n af James og Sally Routh Pender. Han tog eksamen fra West Point i 1854 og blev udn\xc3\xa6vnt til sekondl\xc3\xb8jtnant i 1st U.S. Artillery regiment. Han gjorde senere tjeneste i 2nd Artillery, og derefter i 1st Dragoons (tungt kavaleri), hvor han udviste personligt mod i Washington Territoriet, hvor han h\xc3\xa6mpede i Indianerkrigene.\n_START_SECTION_\nBorgerkrigen\n_START_PARAGRAPH_\nDen 21. marts 1861 tr\xc3\xa5dte Pender ud af Unionsh\xc3\xa6ren og blev udpeget til kaptajn i artilleriet i Sydstaternes h\xc3\xa6r. Inden maj var han oberst og leder af 3rd North Carolina Infantry (ogs\xc3\xa5 kaldet 13th North Carolina) og dern\xc3\xa6st 6th. Pr\xc3\xb8vet med held i kamp i Slaget ved Seven Pines i juni 1862 blev han forfremmet til brigadegeneral og fik kommandoen over en brigade af North Carolinere i A.P. Hill\'s Light Division. Pr\xc3\xa6sident Jefferson Davis forfremmede personligt Pender p\xc3\xa5 slagmarken ved Seven Pines._NEWLINE_Under Syv dages slaget var Pender en aggressiv brigade kommand\xc3\xb8r. Han blev s\xc3\xa5ret i armen i Slaget ved Glendale, men blev hurtigt tilstr\xc3\xa6kkelig rask til at kunne vende tilbage til sin brigade og k\xc3\xa6mpe i Slaget ved Cedar Mountain, Andet slag ved Bull Run (hvor han fik et mindre s\xc3\xa5r i hovedet fra en eksploderende granat), Slaget ved Harpers Ferry og Slaget ved Antietam. Ved Antietam ankom Pender i sidste \xc3\xb8jeblik sammen med A.P. Hill efter en 26 km march for at redde Army of Northern Virginia fra et alvorligt nederlag p\xc3\xa5 dens h\xc3\xb8jre flanke._NEWLINE_I Slaget ved Fredericksburg, blv han s\xc3\xa5ret igen, denne gang i hans venstre arm, som dog ikke var br\xc3\xa6kket, s\xc3\xa5 han fortsatte med at lede selv om han red bl\xc3\xb8dende rundt. I slaget ved Chancellorsville, den 2. maj 1863 blev A.P. Hill s\xc3\xa5ret i Stonewall Jackson\'s ber\xc3\xb8mte march for at angribe flanken i Unionens XI Korps; Pender overtog kommandoen over divisionen. Den f\xc3\xb8lgende dag blev Pender s\xc3\xa5ret i armen igen, denne gang en mindre skade fra en richotterende kugle, som havde dr\xc3\xa6bt en officer, der stod foran ham._NEWLINE_Efter Jacksons d\xc3\xb8d reorganiserede general Robert E. Lee sin h\xc3\xa6r og forfremmede A.P. Hill til at lede det nyformerede Third Corps. Pender blev i en alder af 29 \xc3\xa5r forfremmet til generalmajor og kommando over en division. Han var vellidt af sine overordnede. Lee skrev til Jefferson Davis: "Pender er en fremragende officer, opm\xc3\xa6rksom, initiativrig og modig. Har v\xc3\xa6ret tydelig i alle slag og tror jeg s\xc3\xa5ret i n\xc3\xa6sten dem alle."\n_START_SECTION_\nD\xc3\xb8d\n_START_PARAGRAPH_\nDorsey Pender\'s lovende karriere sluttede i Slaget ved Gettysburg. Den 1. juli 1863, rykkede Pender\'s division til st\xc3\xb8tte for Henry Heth\'s division ned ad Chambersburg Pike mod Gettysburg. Heth st\xc3\xb8dte p\xc3\xa5 st\xc3\xa6rkere modstand fra I Korps end han havde ventet og blev kastet tilbage i sit f\xc3\xb8rste angreb. Us\xc3\xa6dvanligt for den ellers aggresive Pender angerb han ikke straks for at assistere Heth men indtog positioner p\xc3\xa5 Herr Ridge og afventede udviklingen. Ved Heth\'s andet angreb beordrede Hill Pender til at st\xc3\xb8tte Heth, men Heth afviste st\xc3\xb8tten og Pender blev fortsat i baggrunden med sin division. For anden gang den dag st\xc3\xb8dte Heth p\xc3\xa5 kraftig modstand i angrebet p\xc3\xa5 Mc Phersons Ridge. Han blev s\xc3\xa5ret i kamp og kunne ikke anmode om den st\xc3\xb8tte fra Pender, som han tidligere havde afsl\xc3\xa5et. Hill beordrede Pender til at angribe Unionens nye stillinger p\xc3\xa5 Seminary Ridge omkring kl. 16. Det 30 minutter lange andreb fra 3 af hans brigader var meget blodigt og Alfred M. Scales brigade blev omtrent fuldst\xc3\xa6ndig udslettet af kard\xc3\xa6sker fra Unionens artilleri. Til slut havde Pender og hans m\xc3\xa6nd tvunget Unionstropperne tilbage gennem Gettysburg._NEWLINE_Den 2. juli var Pender posteret n\xc3\xa6r det Lutheranske Seminarium. Under et en echelon angreb som startede med James Longstreet\'s angreb p\xc3\xa5 h\xc3\xb8jre fl\xc3\xb8j fra de to Round Tops gennem ferskenlunden skulle Penders division forts\xc3\xa6tte angrebssekvensen n\xc3\xa6r Cemetery Hill til venstre for Richard H. Anderson\'s angreb p\xc3\xa5 Cemetery Ridge. Pender blev s\xc3\xa5ret i l\xc3\xa5ret af en granatsplint fra Cemetery Hill og overdragede kommandoen til James H. Lane. Hans divisions fremdrift blev \xc3\xb8delagt af kommandoskiftet, og der kom ikke noget ud af angrebet. Pender blev evakueret til Staunton i Virginia, hvor der sprang en arterie i hans ben den 18. juli. Kirurger amputerede hans ben i et fors\xc3\xb8g p\xc3\xa5 at redde ham, men han d\xc3\xb8de nogle f\xc3\xa5 timer senere._NEWLINE_Penders kone, Mary Frances "Fanny" Shepperd, en from Episkopal, havde modsat sig Robert E. Lee\'s invasion af Nordstaterne og Pender\'s andel i den. Hun troede, at det var moralsk forkert af Syden at g\xc3\xa5 i offensiven, og at det ville komme til at koste Syden dyrt. I betragtning af nederlaget ved Gettysburg og Penders d\xc3\xb8d lader det til, at hun har v\xc3\xa6ret synsk.\n_START_SECTION_\nArv\n_START_PARAGRAPH_\nPender ligger begravet i Calvary Churchyard i Tarboro, North Carolina. Han lagde navn til Pender County, North Carolina i 1875. Han er den posthume forfatter af The General to his Lady: The Civil War letters of William Dorsey Pender to Fanny Pender, udgivet i 1965._NEWLINE_Under 2. verdenskrig blev et Liberty-skib navngivet SS William D. Pender til \xc3\xa6re for den faldne general.'